钦定古今图书集成/明伦汇编/官常典/第488卷 > 杨武通
## 钦定古今图书集成/明伦汇编/官常典/第488卷 > 杨武通

按《隋书刘方传》：“武通，弘农华阴人。性果烈，善驰射，数
以行军总管讨西南夷，每有功，封白水郡公，拜左武
卫大将军。时党项羌屡为边患，朝廷以其有威名，历
岷、兰二州总管以镇之。后与周法尚讨嘉州叛獠。法
尚军初不利，武通率数千人为贼断其归路。武通于
是束马悬车，出贼不意，频战破之。贼知其孤军无援”，
倾部落而至。武通转斗数百里，为贼所拒，四面路绝。
武通轻骑接战，坠马，为贼所执，杀而啖之。